ส่วนที่ 1

ข้อมูลสรุป

บริษัท ปูนซีเมนต์นครหลวง จำกัด (มหาชน) “บริษัทฯ”
ประกอบธุรกิจและดำเนินธุรกิจการผลิตและจำหน่ายผลิตภัณฑ์ปูนซีเมนต์ ภายใต้สัญลักษณ์เครื่องหมาย
“นกอินทรี” โดยผลดำเนินงานของบริษัทฯ ในปี พ.ศ. 2545 ที่ผ่านมา ถือว่าบริษัทฯ
มีผลดำเนินงานเป็นที่น่าพอใจ ภายใต้สภาวะการแข่งขันที่มีอย่างสูงของ
อุตสาหกรรมปูนซีเมนต์ในปัจจุบัน ในปีที่ผ่านมา บริษัทฯ
ได้มีการพัฒนาและปรับปรุงในองค์กรและการปฏิบัติงานในหลายด้านมากขึ้นกว่าในปี พ.ศ. 2544
ซึ่งส่งผลให้มีผลสำเร็จในการบริหารทางด้านการเงินและการลด
_ค่าใช้จ่ายที่เกี่ยวข้องได้ต่อเนื่องอย่างมีประสิทธิภาพ

ผลการดำเนินงานของบริษัทฯ จนกระทั่ง ณ วันที่ 31 ธันวาคม พ.ศ. 2545 ที่ผ่านมา บริษัทฯ มี
ยอดขายผลิตภัณฑ์ปูนซีเมนต์เป็นไปตามประมาณการที่กำหนดไว้ โดยมียอดขายสุทธิรวมทั้งสิ้น 8,068
ล้านเมตริกตัน เพิ่มขึ้นคิดเป็นร้อยละ 11.7 จากจำนวน 7,222 ล้านเมตริกตันในปี พ.ศ. 2544
และกำไรสุทธิเพิ่มขึ้นเป็น 2,599 ล้านบาท
ซึ่งเป็นผลจากปริมาณการขายที่เพิ่มขึ้นและระดับราคาที่มีการปรับตัวสอดคล้องและ
ครอบคลุมต้นทุนการผลิตและค่าใช้จ่ายของบริษัทฯ

นอกจากนั้น โดยผลของการขยายตัวมากขึ้นของธุรกิจก่อสร้างและอุตสาหกรรมต่างๆ
ที่เกี่ยวข้องกับผลิตภัณฑ์ปูนซีเมนต์ บริษัทฯ
ได้มีการปรับกลยุทธ์ทางการตลาดเพื่อรักษาส่วนแบ่งทางการตลาดและเสริมความแข็งแกร่งของผลิตภัณฑ์
การใช้ช่องทางการตลาดที่มีประสิทธิภาพและในขณะเดียวกันเน้นการส่งออกไปยังต่างประเทศด้วย
ในการส่งออกไปยังตลาดต่างประเทศเป็นส่วนหนึ่งที่สร้างผลกำไรให้บริษัทฯ อย่างต่อเนื่อง
โดยจำนวนการขายปูนซีเมนต์ไปตลาดต่างประเทศเพิ่มขึ้นกว่าร้อยละ 12.2 จากปี พ.ศ. 2544

การปรับปรุงประสิทธิภาพในการดำเนินงานของบริษัทฯ ในปี พ.ศ. 2545
ยังรวมถึงการคัดเลือกลูกค้า การเพิ่มประสิทธิภาพของผลิตภัณฑ์
การปรับปรุงแก้ไขการดำเนินงานเพื่อลดค่าใช้จ่าย การนำวัสดุเหลือใช้เพื่อเป็นประโยชน์ในการผลิต
การใช้นวัตกรรมใหม่ๆ เพื่อกระบวนการผลิตของบริษัทฯ โดยทั้งนี้ ในปีที่ผ่านมาบริษัทฯ
ได้ริเริ่มและดำเนินการพัฒนาและปรับปรุง การปฏิบัติงานในด้านต่างๆที่สำคัญ ดังนี้

1. ระบบจัดซื้อทางอิเล็กทรอนิกส์ เป็นการปรับปรุงและใช้ระบบจัดการด้านการจัดซื้อผ่านระบบ
iSPA การนำระบบนี้เข้ามาดำเนินการทำให้บริษัทฯ
สามารถซื้อสินค้าและบริการได้สะดวกและง่ายขึ้น โดยลดกระบวนการขั้นตอนการจัดซื้อจัดหา
และสามารถลดและควบคุมต้นทุนรวมของสินค้าและบริการที่ต้องการได้อย่างมีประสิทธิภาพ

2. ระบบพัฒนาศักยภาพงานผลิต
เป็นระบบจัดการองค์กรโดยนำมาปรับปรุงกระบวนการปฏิบัติงานรวมเข้ากับระบบเทคโนโลยีการผลิตปูนซีเมนต์
ซึ่งเป็นระบบปฏิบัติการที่ได้รับการสนับสนุนจาก กลุ่มโฮลซิม

3. โครงการพัฒนาศักยภาพและผลการปฏิบัติงานของบุคลากร เป็นการพัฒนาและกระตุ้น
ศักยภาพความสามารถ ทักษะ ความเชี่ยวชาญของบุคลากรสำหรับส่วนงานต่างๆ ในองค์กร
โดยอาศัย
เครื่องมือวัดและตัวบ่งชี้ที่เป็นมาตรฐานสากลเพื่อเป็นแนวทางให้บุคลากรในองค์กรมีการปรับตัวอย่างต่อเนื่องสอดคล้องกับการเจริญเติบโตและก้าวหน้าทางเทคโนโลยีของบริษัทฯ
อุตสาหกรรมและสิ่งแวดล้อม

4. ระบบบริหารสัมพันธ์ภาพกับลูกค้า เป็นการพัฒนางานการตลาดของบริษัทฯ โดยบริษัทฯ
เป็นบริษัทแรกและบริษัทเดียวในอุตสาหกรรมปูนซีเมนต์ของทวีปเอเซียและของโลกที่ได้เริ่มใช้ระบบนี้อย่างสมบูรณ์แบบ
โดยจะประกอบด้วยการจัดตั้งศูนย์ข้อมูลลูกค้า
อันเป็นการประสานและรวบรวมข้อมูลทางธุรกิจที่ดำเนินการจำหน่ายผ่านทางคอมพิวเตอร์
(webSALES) ผ่านระบบการซื้อขายอัตโนมัติเคลื่อนที่ และผ่านระบบจัดการของศูนย์บริการลูกค้า
เพื่อให้เป็นเครื่องมือสำหรับบริการด้านข้อมูลการตลาดและการขายแก่ลูกค้า
ทำให้ลูกค้าได้รับความสะดวกรวดเร็ว รวมถึงการแก้ไขปัญหาที่เบ็ดเสร็จทันต่อเหตุการณ์

การปรับปรุงสิ่งต่างๆ เหล่านี้นับเป็นรากฐานที่สำคัญในการที่นำการดำเนินงานของบริษัทฯ
ก้าวหน้าต่อไปสู่ปี พ.ศ. 2546 ต่อไป
นอกจากนั้นในเรื่องการบริหารค่าใช้จ่ายด้านจัดหาพลังงานให้มีประสิทธิภาพมากที่สุด บริษัทฯ
ได้ดำเนินการอย่างต่อเนื่องในการจัดหาและใช้พลังงานทดแทน
เพื่อสามารถใช้พลังงานทางเลือกดังกล่าวเป็นไปอย่างมีประสิทธิผลและลดค่าใช้จ่าย

บริษัทฯ จะยึดมั่นในการปรับปรุงการให้บริการลูกค้า การแสวงหาวิธีการปฏิบัติงานใหม่ๆที่มี
ประสิทธิภาพและเพิ่มขีดความสามารถในการแข่งขันและทักษะของพนักงานยิ่งขึ้น

  ด้วยเจตนารมณ์ของการพัฒนาและรักษาส่วนแบ่งทางการตลาดอย่างยั่งยืน บริษัทฯ
  ยังคงคำนึงถึงการพัฒนาผลิตภัณฑ์และการขยายฐานลูกค้าผลิตภัณฑ์ปูนซีเมนต์ออกไปอย่างต่อเนื่อง
  เพื่อที่จะสร้างศักยภาพในการแข่งขันและราคาสินค้าที่เหมาะสมอันจะเป็นประโยชน์ให้กับบริษัทฯ
  ต่อไปในอนาคต